A tamas d'os esfuerzos d'o soldán por negociar a paz a traviés d'o representant estausunidense en a isla, as naus de l'Armada Reyal ubrioron fuego contra o palacio en o maitín d'o 27 d'agosto, dimpués que rematase l'ultimátum britanico a las 9 a.m. Con o palacio esboldregando-se dencima d'ell y con muitos muertos, o soldán habió de retirar-se a escape a o consulato alemán, a on se le atorgó asilo. O bombardeyo s'aturó a os 45 menutos, quan o Glasgow se fundió.